

Rijeka, 23. prosinca 2022. godine

# J A V N I P O Z I V

# ZA DODJELU SREDSTAVA PUTEM POKROVITELJSTVA, FINANCIRANJA MANIFESTACIJA I DRUGIH DOGAĐANJA KOJA SE PROVODE OD 1.1. – 30.6.2023. GODINE I OD OPĆEG SU ZNAČAJA ZA PRIMORSKO – GORANSKU ŽUPANIJU

## I

Jednodnevne i višednevne manifestacije i druga događanja u smislu ovog Javnog poziva su aktivnosti koje provode i organiziraju udruge i njihovi savezi, te druge neprofitne organizacije – zaklade, fundacije, ustanove, umjetničke organizacije, sindikati, komore, udruge poslodavaca i vjerske zajednice (dalje u tekstu: Prijavitelji) s ciljem davanja dodatne ponude na području Primorsko – goranske županije i razvoja Primorsko – goranske županije općenito.

## II

Javni poziv se ne odnosi na ustanove čiji je osnivač Primorsko – goranska županija, ustanove koje su proračunski korisnici drugih proračuna, ustanove kojima su osnivači fizičke osobe, zatim na turističke zajednice i druge pravne osobe koje su sukladno propisima koji uređuju poreze, obveznici utvrđivanja i plaćanja poreza na dobit za svoju ukupnu djelatnost.

## III

Prijavitelji mogu podnijeti prijavu za dodjelu sredstava za kulturne, znanstvene, sportske, odgojno – obrazovne, humanitarne, vjerske, zdravstvene, socijalne, ekološke, gospodarske i druge manifestacije i događanja koja su međunarodnog, državnog ili regionalnog (područnog) karaktera.

Prijave se mogu poslati za manifestaciju / događanje koja će se provesti ili započeti provoditi najkasnije do 30. lipnja 2023. godine.

Prijavitelj na ovaj Poziv može prijaviti najviše dvije manifestacije / događanja, s time da se neće razmatrati prijave za one manifestacije / događanja koja je prijavitelj prijavio na neki drugi javni poziv raspisan od drugog županijskog upravnog odijela.

## IV

Manifestacije / događanja će se ocjenjivat na sljedeći način:

* 30% od ukupnog broja bodova temelji se na vrijednost programa / projekta u odnosu na društvenu korist,
* preostalih 70% od ukupnog broja bodova, boduje se prema sljedećim kriterijima:
* jasno definiran i realno dostižan cilj programa / projekta
* jasno definirani korisnici programa / projekta
* jasno određena vremenska dinamika i mjesto provedbe programa / projekta
* realan odnos troškova i planiranih aktivnosti programa / projekta
* kadrovska sposobnost prijavitelja za provedbu programa / projekta
* osigurano sufinanciranje programa / projekta iz drugih izvora
* stupanj suradnje i partnerstva s lokalnim vlastima i drugim tijelima i organizacijama civilnog društva tijekom provedbe programa / projekta
* program / projekt preporuča i / ili financijski podupire grad ili općina na čijem se području provodi
* kvaliteta dosadašnje suradnje prijavitelja programa / projekta sa Županijom

## V

Ukupna vrijednost ovog Javnog poziva iznosi 110.000,00 eura.

Raspon sredstava namijenjen financiranju pojedine manifestacije / događanja je od 300,00 eura do 7.000,00 eura.

## VI

Prijavu na Javni poziv mogu podnijeti Prijavitelji upisani u Registar udruga, odnosno drugi odgovarajući registar i u Registar neprofitnih organizacija, te koje su uredno ispunile obveze iz prethodno sklopljenih ugovora o financiranju iz proračuna Primorsko – goranske županije i drugih javnih izvora (detaljnije u Uputama za prijavitelje).

## VII

Prijave se dostavljaju isključivo na propisanim obrascima, koji su zajedno s Uputama za prijavitelje i ostalom natječajnom dokumentacijom, dostupni na mrežnoj stranici Primorsko – goranske županije: [www.pgz.hr](http://www.pgz.hr)

## VIII

Prijave se mogu dostaviti na četiri načina:

1. Poštom u zatvorenoj omotnici na adresu:

**PRIMORSKO – GORANSKA ŽUPANIJA**

**URED ŽUPANIJE**

**Prijava na Javni poziv**

**Adamićeva 10, 51000 Rijeka**

1. Osobnom dostavom zatvorene omotnice s upisanom adresom iz točke 1. putem pisarnice Primorsko – goranske županije na adresi Riva 10, Rijeka
2. Putem elektronske pošte na adresu: javni.poziv@pgz.hr

**Napomena**: ukoliko se prijava dostavlja putem elektronske pošte potrebno je skenirati sve ispunjene, potpisane i ovjerene obrasce i potrebne potvrde.

1. Putem aplikacije na web-u, sukladno Uputi za apliciranje na javni poziv za dodjelu sredstava putem pokroviteljstva, financiranja manifestacija i drugih događaja

## IX

Javni poziv je otvoren do 28. veljače 2023. godine

## X

Odluke o dodjeli sredstava za pokroviteljstva, financiranje manifestacija i drugih događanja donosi Župan na prijedlog Povjerenstva za ocjenjivanje pristiglih prijava.

Odluka o odobravanju i rasporedu financijskih sredstav bit će objavljena na web stranici Primorsko – goranske županije.

## XI

Postupak zaprimanja, otvaranja, ocjenjivanja, mjerila i uvjeti financiranja, dostave dodatne dokumentacije, donošenje odluke o dodjeli sredstava i druga pitanja vezana za ovaj Javni poziv detaljno su opisani u Uputama za prijavitelje na Javni poziv, koje će se zajedno s ostalom natječajnom dokumentacijom nalaziti na web stranici Primorsko – goranske županije od 23. prosinca 2022. godine.

Dodatne informacije mogu se dobiti telefonom na broj 351 – 614 odnosno mailom na adresi sasa.pesut@pgz.hr